ফোর্ড ভার্সাস ফেরারি (; কয়েকটি ইউরোপীয় অঞ্চলে লে মান্স '৬৬) হল জেমস ম্যানগোল্ড পরিচালিত ২০১৯ সালের মার্কিন ক্রীড়াভিত্তিক নাট্যধর্মী চলচ্চিত্র। চলচ্চিত্রটির চিত্রনাট্য রচনা করেছেন জেজ বাটারওয়ার্থ, জন-হেনরি বাটারওয়ার্থ ও জেসন কেলার। এতে শ্রেষ্ঠাংশে অভিনয় করেন ম্যাট ডেমন ও ক্রিশ্চিয়ান বেল, এবং পার্শ্ব চরিত্রে অভিনয় করেন জন বার্নথাল, কেইট্রিওনা বাল্‌ফ, ট্রেসি লেটস, জশ লুকাস, নোয়া জুপ, রেমো গিরোন, ও রে ম্যাকিনন।  ফোর্ড ভার্সাস ফেরারি চলচ্চিত্রটির উদ্বোধনী প্রদর্শনী অনুষ্ঠিত হয় ২০১৯ সালের ৩০শে আগস্ট টেলুরাইড চলচ্চিত্র উৎসবে, এবং ১৫ই নভেম্বর টুয়েন্টিয়েথ সেঞ্চুরি ফক্সের পরিবেশনায় মার্কিন যুক্তরাষ্ট্রের প্রেক্ষাগৃহে মুক্তি পায়। চলচ্চিত্রটি বিশ্বব্যাপী $২২৩ মিলিয়ন আয় করে এবং সমালোচকদের নিকট থেকে প্রশংসা লাভ করে, তার মূলত এর অভিনয় ও গাড়ির দৌড়ের দৃশ্যগুলোর প্রশংসা করেন। এটি ন্যাশনাল বোর্ড অব রিভিউয়ের এই বছরের সেরা দশ চলচ্চিত্রের তালিকায় স্থান পায়, এবং ৯২তম একাডেমি পুরস্কারে শ্রেষ্ঠ চলচ্চিত্রসহ চারটি বিভাগে মনোনয়ন লাভ করে এবং শ্রেষ্ঠ চলচ্চিত্র সম্পাদনা ও শ্রেষ্ঠ শব্দ সম্পাদনা বিভাগে পুরস্কৃত হয়। এছাড়া বেল তার অভিনয়ের জন্য সেরা নাট্য চলচ্চিত্র অভিনেতা বিভাগে গোল্ডেন গ্লোব পুরস্কার ও সেরা অভিনেতা বিভাগে স্ক্রিন অ্যাক্টরস গিল্ড পুরস্কারের মনোনয়ন লাভ করেন।  কুশীলব  ম্যাট ডেমন - ক্যারল শেলবি, সাবেক মার্কিন রেসিং কার চালক, গাড়ির নকশাবিদ ও নির্মাতা  ক্রিশ্চিয়ান বেল - কেন মাইলস, দ্বিতীয় বিশ্বযুদ্ধের ব্রিটিশ সেনা ও পেশাদার রেসিং কার চালক  জন বার্নথাল - লি ইয়াকোকা, ফোর্ড মোটর কোম্পানির সহ-সভাপতি  কেইট্রিওনা বাল্‌ফ - মলি মাইলস, মাইলসের স্ত্রী  ট্রেসি লেটস - দ্বিতীয় হেনরি ফোর্ড, ফোর্ডের প্রধান নির্বাহী কর্মকর্তা ও হেনরি ফোর্ডের নাতী  জশ লুকাস - লিও বিব, নির্বাহী সহ-সভাপতি  নোয়া জুপ - পিটার মাইলস, মাইলসের পুত্র  রেমো গিরোন - এঞ্জো ফেরারি, ফেরারি ও এর গাড়ির রেসিং দল স্কুডেরিয়া ফেরারির প্রতিষ্ঠাতা  রে ম্যাকিনন - ফিল রেমিংটন  জে জে ফিল্ড - রয় লুন  জ্যাক ম্যাকমুলেন - চার্লি আগাপিউ  জোভান্নি সির্ফিয়েরা - জান্নি আইনেলি  জিয়ান ফ্র্যাঙ্কো টর্ডি - আইনেলির প্রধান নিরাপত্তা কর্মকর্তা  বেঞ্জামিন রিগবি - ব্রুস ম্যাকলারেন  বেন কলিন্স - ডেনি হুম  ফ্রান্সেস্কো বাউকো - লরেঞ্জো ব্যান্ডিনি  জো উইলিয়ামসন - ডোনাল্ড এন. ফ্রে  আলেক্স গার্নি - ড্যান গার্নি  কোরাডো ইনভের্নিৎজি - ফ্রাঙ্কো গোৎজি  ওয়ালেস ল্যাংহ্যাম - ডক্টর গ্র্যাঞ্জার  ইয়ান হার্ডিং - ফোর্ডের নির্বাহী ইয়ান  মুক্তি ফোর্ড ভার্সাস ফেরারি চলচ্চিত্রটির উদ্বোধনী প্রদর্শনী অনুষ্ঠিত হয় ২০১৯ সালের ৩০শে আগস্ট টেলুরাইড চলচ্চিত্র উৎসবে, এবং এটি ২০১৯ সালের ৯ই সেপ্টেম্বর টরন্টো আন্তর্জাতিক চলচ্চিত্র উৎসবে প্রদর্শিত হয়। চলচ্চিত্রটি ১৫ই নভেম্বর টুয়েন্টিয়েথ সেঞ্চুরি ফক্সের পরিবেশনায় মার্কিন যুক্তরাষ্ট্রে টুডি, আইম্যাক্স, ও ডলবি সিনেমা ফরম্যাটে মুক্তি পায়। চলচ্চিত্রটি পূর্বে ২৮শে জুন মুক্তির ঘোষণা দেওয়া হয়েছিল।  তথ্যসূত্র  বহিঃসংযোগ       বিষয়শ্রেণী:২০১৯-এর চলচ্চিত্র বিষয়শ্রেণী:জেমস ম্যানগোল্ড পরিচালিত চলচ্চিত্র বিষয়শ্রেণী:টুয়েন্টিয়েথ সেঞ্চুরি ফক্সের চলচ্চিত্র বিষয়শ্রেণী:মার্কিন চলচ্চিত্র বিষয়শ্রেণী:ইতালির পটভূমিতে চলচ্চিত্র বিষয়শ্রেণী:ক্যালিফোর্নিয়ার পটভূমিতে চলচ্চিত্র বিষয়শ্রেণী:ডেট্রয়েটের পটভূমিতে চলচ্চিত্র বিষয়শ্রেণী:ফ্রান্সের পটভূমিতে চলচ্চিত্র বিষয়শ্রেণী:ফ্লোরিডার পটভূমিতে চলচ্চিত্র বিষয়শ্রেণী:লস অ্যাঞ্জেলেসের পটভূমিতে চলচ্চিত্র বিষয়শ্রেণী:১৯৬৫-এর পটভূমিতে চলচ্চিত্র বিষয়শ্রেণী:মার্কিন জীবনীমূলক নাট্য চলচ্চিত্র বিষয়শ্রেণী:১৯৬৩-এর পটভূমিতে চলচ্চিত্র বিষয়শ্রেণী:২০১০-এর দশকের মার্কিন চলচ্চিত্র বিষয়শ্রেণী:২০১০-এর দশকের ইংরেজি ভাষার চলচ্চিত্র বিষয়শ্রেণী:বাফটা বিজয়ী (চলচ্চিত্র) বিষয়শ্রেণী:১৯৬৪-এর পটভূমিতে চলচ্চিত্র বিষয়শ্রেণী:১৯৬৬-এর পটভূমিতে চলচ্চিত্র বিষয়শ্রেণী:ক্যালিফোর্নিয়ায় ধারণকৃত চলচ্চিত্র বিষয়শ্রেণী:ফ্রান্সে ধারণকৃত চলচ্চিত্র বিষয়শ্রেণী:নিউ অর্লিন্সে ধারণকৃত চলচ্চিত্র বিষয়শ্রেণী:শ্রেষ্ঠ চলচ্চিত্র সম্পাদনার জন্য একাডেমি পুরস্কার বিজয়ী চলচ্চিত্র বিষয়শ্রেণী:আইম্যাক্স চলচ্চিত্র বিষয়শ্রেণী:ইংরেজি ভাষার জীবনীমূলক নাট্য চলচ্চিত্র